**Zalakomári Közös Önkormányzati Hivatal Jegyzőjétől**

**8751 Zalakomár, Tavasz u. 13.**

**Előterjesztés**

**Balatonmagyaród Község Önkormányzata Képviselő-testülete**

**2020. március 16-án tartandó ülésére**

(4/napirendi pont)

**Tárgy:** a Falugondnoki Szolgálat szakmai programjának módosítása

# Előterjesztő: Papné Szabó Mónika jegyző

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény 92/B. § (1) bekezdés c) pontja értelmében a személyes gondoskodást nyújtó szociális intézmény állami fenntartója jóváhagyja az intézmény szakmai programját.

Balatonmagyaród Község Önkormányzat Képviselő-testülete a 22/2008.(IV.21.) Kt. számú határozatával jóváhagyta az azóta többször módosított Falugondnoki Szolgálat Szakmai Programját.

A falugondnoki szolgálat működéséhez szükséges szakmai program elkészítésének szabályait a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet tartalmazza.

Az Önkormányzat 2020. március 5. napján értékesítette a falugondnoki szolgálat keretében használt LIY579 forgalmi rendszámú személygépkocsit. A továbbiakban a falugondnok feladatait a NEZ778 forgalmi rendszámú Peugeot Boxer személygépjárművel és a 2020. március 09-én vásárolt Peugeot Bipper tehergépjárművel látja el.

A képviselő-testülete a 2020. február 13. napján tartott testületi ülésén döntött arról, hogy

2020. március 31. napjával felmondja a szociális étkeztetésben résztvevő ellátottjai részére közétkeztetési feladatok ellátására Zalakarosi Óvoda és Bölcsőde szolgáltatóval kötött szolgáltatási szerződést és 2020. április 1. napjától Zalavári Óvodával köt szerződést a feladat ellátására.

A háziorvos személyében 2020. január 1. napjától változás következett be, a rendelési idő is módosult.

A Nagykanizsai Járási Hivatal ügysegédének ügyfélfogadási rendjében is változás következett be. A településen ügyfélfogadást nem tart csak a Zalakomári Közös Önkormányzati Hivatal székhelyén (Zalakomár) a hirdetőtáblára kihelyezett időpontban.

A fentiek alapján és az aktuális lakosságadatokkal módosítani szükséges a szakmai programot.

Kérem a Képviselő-testületet az előterjesztés megtárgyalására, a határozat javaslat elfogadására.

Balatonmagyaród, 2020. március 10.

Papné Szabó Mónika

jegyző

HATÁROZATI JAVASLAT

/2020.(III.16.) Kt. számú határozat

Balatonmagyaród Község Önkormányzat Képviselő-testülete a Falugondnoki

Szolgálat Szakmai Programját az előterjesztésben foglalt tartalommal

jóváhagyta. A szakmai program 2020. március 23. napjától hatályos.

Határidő: azonnal

Felelős: Erdős János polgármester